
Neringos savivaldybės strateginis veiklos planas (toliau – SVP) – trumpos trukmės (3 metų) tęstinis planavimo dokumentas, kuriame numatomi savivaldybės veiklos prioritetai, svarbiausi darbai (projektai), detalizuojamas savivaldybės Neringos savivaldybės strateginis plėtros planas 2021–2030 metams (toliau – SPP) ir atskirų ūkio šakų (sektorių) plėtros programų įgyvendinimas, atsižvelgiant į planuojamus savivaldybės finansinius ir žmogiškuosius išteklius. SVP atnaujinamas ir tvirtinamas kasmet išlaikant trijų metų perspektyvą. Savivaldybės SVP tvirtina savivaldybės taryba. Neringos savivaldybės SVP sudaro aštuonios programos, kurios yra esminės strateginio veiklos plano dalys, skirtos strateginiam tikslui įgyvendinti, kurioje nustatyti programos tikslai, uždaviniai, priemonės (projektai), vertinimo kriterijai, jų reikšmės ir asignavimai. 
Atsižvelgiant į Lietuvos Respublikos vietos savivaldos įstatymo, Lietuvos Respublikos viešojo administravimo įstatymo ir kitus teisės aktų pakeitimus dėl strateginio planavimo savivaldybėse, įsigaliojusius nuo 2014 m. spalio 1 d., bei Vyriausybės parengtas strateginio planavimo savivaldybėse rekomendacijas, yra atnaujinama ir nuolat tobulinama strateginio planavimo sistema Neringos savivaldybėje. 2020 m. gruodžio 22 d. Neringos savivaldybės tarybos sprendimu Nr.T1-259 „Dėl Strateginio planavimo Neringos savivaldybėje organizavimo tvarkos aprašo patvirtinimo“ patvirtinta nauja Strateginio planavimo organizavimo tvarkos aprašo redakcija.
2022–2024 metų strateginis veiklos planas yra tęstinis planavimo dokumentas, didžioji dalis
priemonių persikėlė iš 2021–2023 metų strateginio veiklos plano, dalis priemonių yra naujų. Strateginis
veiklos planas rengiamas remiantis savivaldybės plėtros planu. Į strateginio veiklos plano rengimo procesą 2022–2024 metams buvo  įtrauktos ir savivaldybės įstaigos, kurios parengė strateginių veiklos planų projektus, kurie buvo integruoti į parengtas savivaldybės SVP programas. Neringos savivaldybės strateginio veiklos plano 2022–2024 metams parengimo tikslas – orientuoti visos Savivaldybės darbą taip, kad būtų efektyviai ir racionaliai naudojami turimi ir planuojami resursai užsibrėžtiems tikslams pasiekti, nustatyti atsakomybes, sistemingai atlikti veiklos stebėseną ir atsiskaitymą už rezultatus.








Neringos savivaldybės strateginio planavimo sistemą sudaro (žr. į 1 pav.):
) savivaldybės ilgos ir (arba) vidutinės ir trumpos trukmės strateginio planavimo dokumentai;
) jų tarpusavio ryšiai ir ryšiai su valstybės ir regionų planavimo dokumentais, savivaldybių teritorijų planavimo dokumentais;
) institucijos bei įstaigos, atsakingos už planavimo dokumentų parengimą, tvirtinimą, įgyvendinimą, vertinimą ir atsiskaitymą už pasiektus rezultatus.


1 pav. Strateginio planavimo Neringos savivaldybėje schema































Atsižvelgiant į 2021 m. sausio 28 d. Neringos savivaldybės tarybos sprendimu Nr. T1-11 „Dėl Neringos savivaldybės 2021–2030 metų strateginio plėtros plano patvirtinimo“ patvirtintą išsamią ir detalizuotą esamą situacijos analizę, atitinkančią reikalavimus strateginiam veiklos planui, pateikiama tik jos esminė santrauka.  
Neringos savivaldybės vizija iki 2030 metų:
Neringa: legenda, kuri įkvepia. 
Įgyvendinus šią viziją – Neringa 2030 m. – klestinti savivaldybė su socialiai atsakinga bendruomene, turinti aiškų identitetą, saugią ir patrauklią kultūrinę, gamtinę aplinką bei išskirtinio kurorto kultūrą. Gamta ir žmonės darniai dera tarpusavyje, darnaus pajūrio ir vandens turizmo koncepcija, puoselėjama įtrauki ir unikali aplinka, kultūros paveldas, teritorijos UNESCO statusas.

Horizontalūs prioritetai:

-	tvarus žaliasis ir mėlynasis vystymasis;
-	inovacijos;
-	kūrybinės industrijos.
Užsibrėžtai vizijai pasiekti suformuluoti trys plėtros prioritetai, apimantys svarbiausias Neringos savivaldybės sritis:
1 prioritetas. DARNAUS PAJŪRIO IR VANDENS TURIZMO BEI KONKURENCINGUMO AUGIMAS 
Šiuo prioritetu ir jį įgyvendinančiomis SVP programomis siekiama didinti Neringos kurorto patrauklumą ir konkurencinį pranašumą regione bei kartu mažinti sezoniškumą. Prioritetas apima svarbiausias Neringos kurorto ir verslo aplinkos tikslus: užtikrinti darnios vietokūros vystymą bei turizmo infrastruktūros patrauklumą, stiprinti vietos identitetą, kurorto įvaizdį bei puoselėti UNESCO pasaulio paveldo vertybes, kurti investicijoms patrauklią aplinką.  
Prioritetu siekiama kurti konkurencingą verslo aplinką, sudaryti sąlygas turizmo sektoriaus plėtrai, skiriant išskirtinį dėmesį paveldui vietos unikalumui ir kultūrai, aktualizuojant vandens transportą / kelius ir susijusią infrastruktūrą, plėtojant turizmo paslaugų spektrą ir kokybę, ir skatinti vietos gyventojų verslumą. 

2 prioritetas. PATRAUKLIOS APLINKOS GYVENIMUI IR POILSIUI KŪRIMAS
Šiuo prioritetu ir jį įgyvendinančiomis SVP programomis siekiama užtikrinti saugią ir patogią gyvenamąją aplinką, subalansuotą infrastruktūros (inžinerinių tinklų, susisiekimo sistemos ir kt.) plėtrą, kryptingai vystant darnaus judumo planą, bei užtikrinti kultūrai, sportui ir gyvenimui patrauklios aplinkos kūrimą, siekiant padidinti kultūros produktų įvairovę, kokybę ir prieinamumą, išvystyti gyventojų ir svečių poreikius atitinkančias sporto, fizinio ir poilsio paslaugas bei infrastruktūrą. Aplinkos kokybė yra glaudžiai susijusi su gyvenimo kokybės vietos gyventojams užtikrinimu bei siekiu sukurti laimingą bendruomenę Neringoje, sudarant palankias sąlygas vietos gyventojų savirealizacijai, užimtumui ir bendradarbiavimui, sustiprinant nevyriausybinių organizacijų ir viešojo sektoriaus bendradarbiavimą, padidinant sklaidą apie sveikos gyvensenos ir fizinio aktyvumo naudą, užtikrinti ligų prevenciją, padidinti gyventojų sveikatingumo raštingumą. 
3 prioritetas. EFEKTYVUS NERINGOS SAVIVALDYBĖS VALDYMAS
Šį prioritetą įgyvendinančios SVP programos yra orientuotos į Neringos savivaldybės administracijos ir tarybos, savivaldybės įstaigų ir įmonių veiklos efektyvumo, skaidrumo ir kokybės užtikrinimą. Savivaldybės valdymo kokybė ir efektyvumas lemia gyventojų pasitenkinimą gyvenimu Neringoje, todėl itin svarbu, kad savivaldos institucijų ir įstaigų veikla atitiktų gyventojų poreikius bei lūkesčius, užtikrintų greitą ir skaidrų sprendimų priėmimą. kokybiškas ir efektyvus savivaldybės valdymas kuria palankią aplinką verslui ir investicijoms. Vienas iš svarbiausių prioriteto tikslų – viešųjų paslaugų kokybės gerinimas, užtikrinant kokybišką švietimo paslaugų teikimą, padidinant įvairių savivaldybės sektorių tinklaveiką, padidinant sveikatos, socialinių paslaugų kokybę ir prieinamumą visų gyvenviečių gyventojams.
Šiuo prioritetu taip pat siekiama įgyvendinti tikslus, susijusius su žaliosios savivaldybės modeliu kūrimu ir technologinės pažangos vystymu, organizuojant tvarų ir efektyvų energetinių išteklių panaudojimą, diegiant žiedinės ekonomikos procesus, vykdant elektroninių viešųjų ir administracinių paslaugų ir informacinių technologijų diegimą.
Vadovaujantis Neringos savivaldybės tarybos patvirtinto SPP metmenimis, suformuoti atskiri strateginiai tikslai, kurie integruoti į SVP programas (žr. 1 lentelę). SVP 2022–2024 metams sudaro 8 programų aprašomoji dalis bei tikslų, uždavinių, priemonių, veiklų, veiklų išlaidų ir produkto kriterijų suvestinės. 
	

1 lentelė. Strateginio veiklos plano programos ir įgyvendinami prioritetų tikslai

NERINGOS SAVIVALDYBĖS STRATEGINIO VEIKLOS PLANO PROGRAMOS 	Neringos savivaldybės administracijos misija – atsakingai ir skaidriai įgyvendinti savivaldos teisę, užtikrinant darnią kurorto plėtrą, kokybiškų, pažangių viešojo administravimo ir viešųjų paslaugų teikimą, tenkinant bendruomenės ir svečių viešuosius poreikius ir interesus.
	Kodas		Programos pavadinimas		Įgyvendinami prioritetų tikslai 
	01	Savivaldybės valdymo programa (1 ir 2 priedai)		2, 3
	02	Ugdymo ir sporto veiklos programa (3 ir 4 priedai)		2, 3
	03	Kultūros ir jaunimo veiklos programa (5 ir 6 priedai)		1, 2
	04	Socialinės paramos programa (7 ir 8 priedai)		2,3
	05	Miesto infrastruktūros priežiūros ir plėtros programa (9 ir 10 	priedai)	1, 2, 3
	06	Aplinkos apsaugos programa (11 ir 12 priedai)		3
	07	Turizmo, smulkiojo ir vidutinio verslo ir rekreacijos plėtros 	programa (13 ir 14 priedai)		1
	08	Sveikatos priežiūros programa (15 ir 16 priedai)		2,3









Neringos SVP 2022–2024 m. rengimo ir įgyvendinimo procese vieną svarbiausių vaidmenų atlieka programų koordinatoriai (žr. 2 lentelę), kurie yra atsakingi už SVP dalių ir įgyvendinimo ataskaitų parengimą bei nuolatinę sistemišką programos stebėseną, įskaitant pasiūlymų teikimus programos keitimui ar papildymui.

2 lentelė. Programų koordinatoriai, įgyvendinantys Neringos savivaldybės SVP 2022–2024 metams. 

Kodas	Programos pavadinimas	Programos koordinatorius
01	Savivaldybės valdymo programa	Dokumentų valdymo skyriaus vedėja	Kristina Jasaitienė
02	Ugdymo ir sporto veiklos programa	Švietimo skyriaus vedėja 	Asta Baškevičienė
03	Kultūros ir jaunimo veiklos programa	Kultūros skyriaus vedėja	Edita Radzevičienė
04	Socialinės paramos programa	Socialinės paramos skyriaus vedėja 	Audronė Tribulaitė
05	Miesto infrastruktūros priežiūros ir plėtros programa	Miesto tvarkymo ir statybos skyriaus vedėjas 	Dainius Skirius
06	Aplinkos apsaugos programa	Miesto tvarkymo ir statybos skyriaus vyr. specialistė (ekologė)	Renata Jakienė
07	Turizmo, smulkiojo ir vidutinio verslo ir rekreacijos plėtros programa	Strateginio planavimo, investicijų ir turizmo skyriaus vedėja	Vilma Kavaliova
08	Sveikatos priežiūros programa	Vyriausiasis  specialistas 	(savivaldybės gydytojas)	



Savivaldybės strateginio planavimo sistemoje atsakingą vaidmenį atlieka programų vykdytojai, t. y. Neringos savivaldybės administracijos skyriai ir į skyrius neįeinantys valstybės tarnautojai, Neringos savivaldybės biudžetinės įstaigos, Neringos savivaldybės taryba, kontrolės ir audito tarnybos bei savivaldybei pavaldžios įstaigos, kurios yra atsakingos už informacijos pateikimą apie planuojamą įstaigos veiklą ir lėšų poreikį trejiems metams, reikalingas investicijas, vertinimo kriterijus ir jų reikšmes bei veiklos (pagal atitinkamas programų veiklas) ataskaitų parengimą ir pateikimą programų koordinatoriams. 

PRIDEDAMA:
.	Savivaldybės valdymo programos aprašymas (1 priedas);
.	Savivaldybės valdymo programos tikslų, uždavinių ir priemonių išlaidų ir produktų kriterijų suvestinė (2 priedas);
.	Ugdymo ir sporto veiklos programos aprašymas (3 priedas);
.	Ugdymo ir sporto veiklos programos tikslų, uždavinių ir priemonių išlaidų ir produktų kriterijų suvestinė (4 priedas); 
.	Kultūros ir jaunimo programos aprašymas (5 priedas);
.	Kultūros ir jaunimo programos tikslų, uždavinių ir priemonių išlaidų ir produktų kriterijų suvestinė (6 priedas);
.	Socialinės paramos programos aprašymas (7 priedas);
.	Socialinės paramos programos tikslų, uždavinių ir priemonių išlaidų ir produktų kriterijų suvestinė (8 priedas);
.	Miesto infrastruktūros priežiūros ir plėtros programos aprašymas (9 priedas);
.	Miesto infrastruktūros priežiūros ir plėtros programos tikslų, uždavinių ir priemonių išlaidų ir produktų kriterijų suvestinė (10 priedas);
.	Aplinkos apsaugos programos aprašymas (11 priedas);
.	Aplinkos apsaugos programos tikslų, uždavinių ir priemonių išlaidų ir produktų kriterijų suvestinė  (12 priedas);
.	Turizmo rekreacijos, smulkaus ir vidutinio verslo (SVV) programos aprašymas (13 priedas);
.	Turizmo rekreacijos, smulkaus ir vidutinio verslo (SVV) programos tikslų, uždavinių ir priemonių išlaidų ir produktų kriterijų suvestinė (14 priedas);
.	Sveikatos priežiūros programos aprašymas (15 priedas);
.	Sveikatos priežiūros programos tikslų, uždavinių ir priemonių išlaidų ir produktų kriterijų suvestinė (16 priedas).

